– Քիչ մը հեռուէն սկսիմ. կեանքս անցուցած եմ ազգային թոհուբոհի մէջ: Ես Գամիշլիի ծնունդ եմ, հոն մեր ազգային միջնակարգն աւարտելէ ետք ուսանած եմ պետական դպրոցին ու համալսարանին մէջ: Յետոյ դարձեալ վերադարձած եմ Գամիշլի: Պետական պաշտօնեայ էի ընկերութիւններէն մէկուն մէջ, ուր աշխատած եմ մօտ 21 տարի` նախ որպէս փոխտնօրէն եւ ապա` տնօրէն: Մինչեւ 1993 թուական ապրած եմ Գամիշլիի մէջ: Եղած եմ Ազգային վարժարանի հոգաբարձուներու խորհուրդի անդամ, ապա` ատենապետ, Գամիշլի քաղաքի եւ իր շրջաններու թաղական խորհուրդի ատենապետ: Արդէն երրորդ շրջանն է, որ Բերիոյ թեմի գաւառական ժողովի անդամ եմ, հետեւաբար, տեղեակ եմ Սուրիոյ մեր բոլոր շրջաններու իրավիճակին: